…በመሀል አዲስ አበባ ሂልተን ሆቴል ፊት-ለፊት ባለው የደህንነት ዋና መስሪያ ቤት ህንፃ ላይ የሚገኘውና ሙሉ የክፍሉ ግድግዳ ዘመን-አፈራሽ ቴክኖሎጂ በተገጠመላቸው ኮምፒዩተሮች የተገጠገጠው፣ ከሃያ የዘለሉ እንደ አገልግሎታቸው በተለያየ ቀለም የተሽሞኖሞኑ የስልክ መስመሮች በተደረደሩበት ቁንጮ-ሹም ጌታቸው አሰፋ ቢሮ ውስጥ ጥቂት ጉዳዩ የሚመለከታቸው ባለሥልጣናት ለአስቸኳይ ስብሰባ ተቀምጠዋል፤ የአጀንዳቸው ጭብጥም ለጊዜው ስሙን ከማልገልፀው ከአንድ ሀያል አገር የስለላ ተቋማ የደረሳቸውን መረጃ በመጠቀም በመስሪያ ቤቱ ታሪክ “ታላቅ” በሆነው ተልዕኮ ላይ እንዴት፣ በምን መልኩ፣ እነማን ይሰማሩ? የሚሉ ጥያቄዎችን ለመመለስ ነበር።
